Lubāna kihelkond

Lubāna kihelkond (saksa keeles Kirchspiel Lubahn, läti keeles Lubānas draudzes novads) oli haldusüksus Liivimaal Võnnu kreisis. 

Kihelkond moodustati aastal 1643 kui Ļaudona kihelkonna filiaal. Toona seal kirikut ei olnud ja pastor pidas jutluseid igal kolmandal nädalal ühes majandushoones. Kiriku ehitus algas aastal 1648. Oma pastori sai kihelkond aastal 1700, ent peagi liideti see taas Ļaudona kihelkonnaga. Kihelkond moodustati taas aastal 1848 kohalike parunite Wolffide eestvedamisel.Materialien zur Geschichte und Statistik des Kirchen- und Schulwesens der evang.-Luther Gemeinden in Rußland : Ges. u. hrsg. von E.H. Busch. Mit 2 Kart. in Farbendruck, E.H Busch lk 548.

Eduard Heinrich von Buschi andmetel oli Lubāna kihekonnas üks kihelkonnakool, kus oli 34 õpilast.Materialien zur Geschichte und Statistik des Kirchen- und Schulwesens der evang.-Luther Gemeinden in Rußland : Ges. u. hrsg. von E.H. Busch. Mit 2 Kart. in Farbendruck, E.H Busch lk 535.

Lubāna kihelkonna mõisad
Lubāna (Pastorat Lubahn) kirikumõis
Lubāna (Schloß Lubahn) rüütlimõis
Meirāni (Meiran, varem Sophienhöh) rüütlimõis

 Viited 

Kirjandus
Richter, Adolf. Baltische Verkehrs- und Adressbücher. Bd I. Livland. Riga, 1909.

Kategooria:Läti kihelkonnad